Kailais piesis
"Kailais piesis" (angļu: The Naked Spur) ir 1953. gada ASV vesterna filma, kuras režisors ir Entonijs Manns. Filmā galvenās lomas atveido Džeimss Stjuarts, Dženeta Lī, Roberts Raians, Ralfs Mīkers un Millards Mičels. Filma stāsta par atlīdzības mednieku, kurš nogādā slepkavu, lai saņemtu atlīdzību, bet ir spiests pieņemt divu svešinieku palīdzību. Filmas "Kailais piesis" pirmizrāde notika 1953. gada 1. februārī un to izplatīja Metro-Goldwyn-Mayer. Filma saņēma pozitīvas kritiķu atsauksmes un bija viens no retajiem vesterniem, ko nominēja Amerikas Kinoakadēmijas balvai kategorijā "Labākais oriģinālscenārijs". Mūsdienās "Kailais piesis" tiek uzskatīta par vienu no vislabākajām vesterna filmām. Tīmekļa vietnē Rotten Tomatoes filmai ir 100% vērtējums.